stanford-oval/wikipedia huggingface dataset:
Baklofeeni
Yhteisvaikutukset

Baklofeeni on sedatiivinen lääkeaine, joten samanaikaista sedatoivien lääkeaineiden ja alkoholin käyttöä tulee tarkkailla hengityslaman vuoksi. Trisyklisten masennuslääkkeiden käyttö yhdessä baklofeenin kanssa voi lisätä lihashypotoniaa. Litiumin yhtäaikainen käyttö baklofeenin kanssa saattaa lisätä hyperkineettisiä oireita. Parkinsonin taudissa käytettävä levodopa voi aiheuttaa sekavuutta, haluusinaatioita, pahoinvointia ja Parkinsonin taudin pahenemista yhdessä baklofeenin kanssa käytettynä.
Haittavaikutukset

Koska baklofeeni on lihaksia rentouttava sedatiivinen lääkeaine, se saattaa aiheuttaa suurilla annoksilla ja hoidon alussa uneliaisuutta. Haittavaikutukset ovat usein ohimeneviä ja vähenevät lääkeannostusta vähentäessä.
Hyvin yleiset (≥ 1/10): sedaatio, uneliaisuus, pahoinvointi.
Yleinen (≥ 1/100, < 1/10): heitehuimaus, ataksia, vapina, päänsärky, nystagmus, näön heikkeneminen, akkommodaatio-häiriöt, matala verenpaine,  ruoansulatuskanavan häiriöt, ummetus, ripuli, yökkääminen, oksentelu, suun kuivuminen, ihottuma, hikoilu, virtsaamistarpeen lisääntyminen, yökastelu, dysuria, hengityksen lamaantuminen, sekavuustila, hallusinaatiot, masentuneisuus, unettomuus, euforia, painajaiset, lihasheikkous, lihaskipu, väsymys, vähentynyt sydämen minuuttitilavuus.
Harvinainen (≥ 1/10 000, < 1/1 000): parestesia, dysartria, makuhäiriö, vatsakipu, maksan toiminnan häiriöt, virtsan retentio, erektiohäiriö.
Hyvin harvinainen (< 1/10 000): hypotermia.
Tuntematon (saatavissa oleva tieto ei riitä arviointiin): uniapneaoireyhtymä, bradykardia, urtikaria, vieroitusoireet, veren kohonnut sokeripitoisuus.
Tuntemattomista haittavaikutuksista uniapneaoireyhtymää havaittiin alkoholiriippuvaisilla suurilla baklofeeniannoksilla.
Yliannostus

Yliannostuksen oireita baklofeenilla ovat keskushermostolamaan liittyvät oireet, kuten uneliaisuus, hengityslama, tajunnan heikkeneminen ja kooma.
Edellä mainittujen lisäksi yliannostuksen oireina voi esiintyä verenpaineen vaihtelua, hallusinaatioita, bradykardiaa, takykardiaa, kouristuksia, lisääntynyttä syljeneritystä, sekavuutta, yleistynyttä lihasvelttoutta, myoklonia, hypotermia, pahoinvointia, oksentaminen, ripulia, maksa-arvojen kohoamista, pupillarefleksin heikentymistä.
Baklofeenin yliannostuksen hoito on oireenmukaista, sillä antidoottia ei tunneta.
Aiheesta muualla

Terveyskylä - lasten spastisuuden hoito
Heiniö

Heiniö voi tarkoittaa seuraavia:
Henkilöitä

Anna Heiniö (s. 1983), pikajuoksija
Esti Heiniö (1897–1978), kirjailija
Juho Holmstén-Heiniö (1857–1932), kelloseppämestari ja sähköteknikko
Martti Heiniö (1892–1976), taiteilija
Mikko Heiniö (s. 1948), säveltäjä ja musiikkitieteilijä
Sulo Heiniö, ent. Helldán (1888–1956), diplomi-insinööri ja kansanedustaja (Kansallinen Edistyspuolue)
Åke Heiniö (1919–2007), juristi, virkamies ja järjestöjohtaja
Muita merkityksiä

heiniöt, kasvisuku
Heiniö, järvi Pieksämäellä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Heiniö”, voi hakea sivunnimihaulla, laajalla sivunnimihaulla tai tekstihaulla.
Havířov

| Havířov |
| --- | --- |
 Náměstí Republiky
 Lippu:  Vaakuna
 Havířov
 49°46′59″N, 18°25′23″E 
Valtio:  Tšekki
Lääni:  Määri-Sleesia
Maantiede
Kokonaispinta-ala:  32,1 km² 
Aikavyöhyke:  +1
Kesäaika:  +2
Väestö
Väkiluku (1.1.2018):  71 200
Väestötiheys:  2 218 as./km²
Muuta
Postinumero:  736 01 ja 735 64
 www.havirov-city.cz 
Havířov (puol. Hawierzów, paikallisella cieszyninsleesian murteella Hawiyrzów) on kaupunki Karvinán alueella Määrin-Sleesian läänissä Tšekin tasavallassa. Se on lääninsä toiseksi suurin kaupunki. Vuoden 2020 arvion mukaan siellä asui 71 200 asukasta. Havířov on maansa suurin kaupunki, jossa ei ole yliopistoa. Havířov sijaitsee Cieszyninsleesian historiallisen läänin alueella.
Havířov perustettiin toisen maailmansodan jälkeen hiilikaivostoimintaa varten. Se on Tšekin kaupungeista nuorin. Havířov sai kaupunkioikeudet vuonna 1955. Ennen kaupungin rakentamista paikalla sijaitsi useita kyliä, joiden väestöstä huomattava osa oli puolalaisperäisiä. Paikalliset asukkaat saivat kaupungista uudet asunnot, kun suurin osa kylien vanhoista taloista purettiin. Pääosa Havířovin väestöstä muutti kaupunkiin muualta Tšekkoslovakiasta, erityisesti Slovakiasta. Näin alueen etninen rakenne muuttui radikaalisti. Alkuperäisisistä kylistä jäljelle jääneet osat sijaitsevat pääasiassa kaupunkimaisen asutuksen laitamilla. Nykyään ne kuuluvat hallinnollisesti Havířovin kaupunkiin.
Ystävyyskaupungit

Havířovin ystävyyskaupunkeja ovat:
Collegno, Italia
Harlow, Yhdistynyt kuningaskunta
Jastrzębie-Zdrój, Puola
Mažeikiai, Liettua
Omiš, Kroatia
Paide, Viro
Turčianske Teplice, Slovakia
Zagorje ob Savi, Slovenia
Aiheesta muualla

Kaupungin virallinen sivusto
Kuvia tai muita tiedostoja aiheesta Havířov Wikimedia Commonsissa
Helen Richardson-Walsh

| Mitalit | Mitalit | Mitalit |  |
| --- | --- | --- | --- |
|  Helen Richardson-Walsh |  Helen Richardson-Walsh |  Helen Richardson-Walsh |  |
Naisten maahockey
Maa:   Iso-Britannia
|  Olympialaiset  |  Olympialaiset  |  Olympialaiset  |  |
|  Kultaa | Rio de Janeiro 2016 |  |  |
|  Pronssia | Lontoo 2012 |  |  |
Maa:   Englanti
| MM-kilpailut  | MM-kilpailut  | MM-kilpailut  |  |
|  Pronssia | Rosario 2010 |  |  |
| EM-kilpailut  | EM-kilpailut  | EM-kilpailut  |  |
|  Kultaa | Lontoo 2015 |  |  |
|  Hopeaa | Boom 2013 |  |  |
|  Pronssia | Köln 1999 |  |  |
|  Pronssia | Dublin 2005 |  |  |
|  Pronssia | Manchester 2007 |  |  |
|  Pronssia | Amstelveen 2009 |  |  |
|  Pronssia | Mönchengladbach 2011 |  |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Hopeaa | Manchester 2002 |  |  |
|  Pronssia | Melbourne 2006 |  |  |
|  Pronssia | Delhi 2010 |  |  |
Helen Richardson-Walsh (o.s. Richardson, s. 23. syyskuuta 1981 Hitchin) on brittiläinen, maajoukkuetasolla myös Englantia edustanut maahockeypelaaja ja olympiavoittaja.
Richardson-Walsh voitti Ison-Britannian maajoukkueessa olympiakultaa Rio de Janeirossa 2016 sekä saavutti olympiapronssia Lontoossa 2012. Hän pelasi myös Pekingin olympialaisissa 2008 sekä maan kaikkien aikojen nuorimpana maahockeyn olympiaedustajanaisena Sydneyn olympialaisissa 2000. Englannin maajoukkueen pelaajana Richardson-Walsh on saavuttanut MM-pronssia vuonna 2010. Champions Trophyssa saavutuksina on hopeaa vuonna 2012 Ison-Britannian joukkueessa ja pronssia vuonna 2010 Englannin joukkueessa. EM-kilpailuissa hän on voittanut kultaa vuonna 2015 sekä saavuttanut hopeaa vuonna 2013 ja pronssia vuosina 1999, 2005, 2007, 2009 ja 2011. Kansainyhteisön kisoissa hän on saavuttanut hopeaa vuonna 2002 sekä pronssia vuosina 2006 ja 2010.
Richardson-Walsh on pelannut Englannin maajoukkueessa 164 maaottelua ja tehnyt niissä 25 maalia. Ison-Britannian joukkueessa hän on esiintynyt 127 kertaa ja tehnyt 20 maalia. Pelipaikaltaan hän on keskikenttäpelaaja.
Helen Richardson-Walshin puoliso on hänen joukkuetoverinsa maajoukkueesta, Kate Richardson-Walsh (o.s. Walsh).
Haw Par Villan metroasema

Haw Par Villa on Singaporen Mass Rapid Transit -metrojärjestelmän asema Queenstownissa Singaporen keskisellä suuralueella. Se avattiin 8. lokakuuta 2011. Asemaa käyttävät Circle Linen junat.
Junat

| Pääteasema | Ensimmäinen juna | Ensimmäinen juna | Ensimmäinen juna |  | Viimeinen juna |  |  |
| --- | --- | --- | --- | --- | --- | --- | --- |
|  | ma – la |  | su & yleinen vapaa |  | joka päivä |  |  |
Circle Line
| CC1 Dhoby Ghaut | 5:32 |  | 5:53 |  | 23:12 |  |  |
| CC7 Mountbatten | – |  | – |  | 23:49 |  |  |
| CC12 Bartley | – |  | – |  | 0:13 |  |  |
| CC29 HarbourFront | 5:38 |  | 6:02 |  | 23:40 |  |  |
| CC26 Pasir Panjang | – |  | – |  | 0:10 |  |  |
Aiheesta muualla

Kuvia tai muita tiedostoja aiheesta Haw Par Villan metroasema Wikimedia Commonsissa
Haw Par Villan metroasema Singaporen liikennelaitoksen sivuilla (englanniksi)
| 0 | 1 | 2 |
| --- | --- | --- |
| Edeltävä asema: Pasir Panjang | Circle Line | Seuraava asema: Kent Ridge |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Haw Par Villa MRT Station
Käännös suomeksi
Harriet Walter

Harriet Walter (2009)
Harriet Mary Walter (s. 24. syyskuuta 1950 Lontoo) on brittiläinen näyttelijä.
Ura

Walter opiskeli Cranbourne Chase Schoolissa ja London Academy of Music and Dramatic Artissa. Opiskelujen jälkeen hän näytteli kiertävissä teattereissa kuten Joint Stock touring theatre companyssa ja Paines Plough companyssa sekä Duke's Playhousessa, Lancasterissa.
Walter on työskennellyt useasti uransa aikana Royal Shakespeare Companyssa ja näytellyt monissa muissa teatterirooleissa sekä muun muassa elokuvissa Järki ja tunteet, Babel ja Sovitus.
Aiheesta muualla

Harriet Walter Internet Movie Databasessa. (englanniksi)
Harri Ylönen (elokuvaleikkaaja)

Harri Ylönen (s. 2. heinäkuuta 1975) on suomalainen elokuvaleikkaaja. Hän saanut parhaan leikkauksen Jussi-palkinnon vuoden 2008 elokuvasta Tummien perhosten koti.
Muita Ylösen leikkaamia elokuvia ovat muun muassa Tyttö sinä olet tähti, Napapiirin sankarit, Tolkien  ja Pussikaljaelokuva. Erityisesti elokuvaohjaajat Dome Karukoski ja Juha Wuolijoki ovat usein käyttäneet Ylösen osaamista elokuvissaan.
Aiheesta muualla

Harri Ylönen Internet Movie Databasessa. (englanniksi)
Heiniöt

| Heiniöt |
| --- | --- |
 Joinvillea plicata
Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Joinvilleaceae
Suku::  Heiniöt Joinvillea  Gaudich. ex Brongn. & Gris
Katso myös
   Heiniöt Wikispeciesissä   Heiniöt Commonsissa 
Infobox OKNimi-testi OK: 
Heiniöt (Joinvillea) on Joinvilleaceae-heimoon kuuluva pieni kasvisuku ja samalla myös heimonsa ainut suku. Heiniöiden sukuun kuuluu neljä lajia.
Lajeja

Joinvillea ascendens – havaijinheiniö
Joinvillea borneensis (syn. Joinvillea ascendens ssp. borneensis)
Joinvillea bryanii (syn. Joinvillea plicata ssp. bryanii)
Joinvillea plicata
Aiheesta muualla

ITIS: Joinvillea (englanniksi)
United States Department of Agriculture (USDA): Joinvillea (englanniksi)
Nomenclature of Joinvillea (Joinvilleaceae) (englanniksi)
Helen Slater

| Helen Slater |
| --- | --- |

Henkilötiedot
Koko nimi:  Helen Rachel Schlacter
Syntynyt: 15. joulukuuta 1963 (ikä 60)  Massapequa, Long Island, New York
Ammatti:  näyttelijä
Näyttelijä
Aktiivisena:  1982–
Merkittävät roolit:  Terästyttö (Supertyttö)
Aiheesta muualla
www.helenslater.com
IMDb 
Elonet
Helen Rachel Slater (s. 15. joulukuuta 1963) on yhdysvaltalainen näyttelijä. Hän syntyi juutalaiseen perheeseen Massapequassa, New Yorkin osavaltiossa.
Slaterilla on ollut rooleja muiden muassa elokuvissa Supertyttö (1984) ja Legenda Billie Jeanista (1985) sekä televisiosarjoissa Smallville ja Supernatural. Hän on myös levyttänyt laulaja.
Slater on ollut vuodesta 1990 naimisissa Robert Watzken kanssa; parille syntyi vuonna 1995 tytär Hannah Nika.
Aiheesta muualla

Helen Slater Internet Movie Databasessa. (englanniksi)
Harry Emeléus

Harry Julius Emeléus (22. heinäkuuta 1903 Battle, Sussex, Britannia – 2. joulukuuta 1993 Cambridge, Britannia) oli brittiläinen, suomalaistaustainen kemisti. Hän oli Cambridgen yliopiston kemian professori vuodesta 1946. Hän tutki erityisesti fluorin kemiaa.
Emeléuksen isä muutti Britanniaan Suomesta. Hänen vanhempi veljensä Karl George Emeléus (1901–1989) oli Belfastin yliopiston fysiikan professori.
Henkilönostin

Potilasnostin
Henkilönostin on laite, jolla yksi tai useampi ihminen nostetaan ja lasketaan turvallisesti paikasta toiseen. Nosturia tai hissiä muistuttavia henkilönostimia on monenlaisia moneen eri käyttötarkoitukseen:
nostolavat eli liikuteltavat työkorit korkealla sijaitseviin työkohteisiin yltämiseksi;
potilasnostimet liikuntakyvyttömien henkilöiden siirtämiseksi sairaaloissa ja hoitolaitoksissa;
pyörätuolinostimet ja porrashissit pyörätuolia käyttävien asiakkaiden palvelemiseksi esimerkiksi invatakseissa ja julkisten tilojen portaikoissa.
Heddalin sauvakirkko

Heddalin sauvakirkko.
Heddalin sauvakirkko sijaitsee Heddalissa Notoddenin kunnassa Norjassa, ja se on Norjan sauvakirkoista suurin.
Kirkko on rakennettu mahdollisesti 1200-luvun puolivälissä. Reformaation jälkeen kirkko pääsi huonoon kuntoon, ja se entisöitiin vuosina 1849–1851. Koska tuona aikana ei kuitenkaan osattu oikeita entisöintimenetelmiä, jouduttiin toteuttamaan uusi entisöinti 1950-luvulla.
Hedda Liukkala

Hedda Liukkala esiintyy Oodi-kirjaston edessä Helsingissä 2020.
Hedda Katariina Liukkala (s. 11. marraskuuta 1990 Hämeenlinna) on suomalainen nykysirkus- ja performanssitaiteilija. Hän on esiintynyt lukuisissa teoksissa ja tapahtumissa sekä Suomessa että ulkomailla. Liukkalan pääasiallinen työskentelyväline on cyr-rengas.
Liukkala on valmistunut teatteri-ilmaisun ohjaajaksi Turun taideakatemiasta vuonna 2015, ja sirkusartistiksi (kandidaatin tutkinto) École supérieure des arts du cirque-koulusta vuonna 2017.
Liukkala on tunnettu muun muassa monitaideryhmä Recover Laboratoryn teoksista, omista sooloteoksistaan, elokuvista, sekä kansainvälisenä burleskitaiteilijana. Hän toimii Berliinin sirkusfestivaalien lavamanagerina, sekä sosiaalisen median vastaavana. Liukkala on esiintynyt myös suomalaisen videotaiteilija Eija-Liisa Ahtilan Studies on the Ecology of Drama 1 -teoksessa.
Hede

Heteitä; vaaleanruskeita ponsia valkoisten palhojen päissä
Hede on kukkivan kasvin kukan osa, joka tuottaa siitepölyä, ja saman kukan heteet yhdessä muodostavat hetiön. Heteet ovat muiden kukkalehtien eli verholehtien, terälehtien ja emien tavoin muuntuneita lehtiä.
Heteen osat ovat varsimainen palho ja funktioltaan merkittävämpi ponsi, jossa kasvin siitepöly syntyy. Ponnessa tapahtuu meioosi, jonka seurauksena syntyvät siitepölyssä olevat haploidit sukusolut. Heteitä pidetäänkin kasvien koiraspuolisina suvullisen lisääntymisen välineinä. Kasvien naaraspuolinen lisääntymiselin on emi.
Ponsien siitepöly on monien hyönteisten, kuten mehiläisten ravintoa. Hyönteiset ja kolibrit toisaalta myös levittävät siitepölyä ympäristöönsä mettä etsiessään ja auttavat näin kasvia suvunjatkamisessa.
Heteiden lukumäärään perustuu kasvien Linnén luokitus. Se oli ensimmäinen tieteellinen yritys selvittää kasvilajien sukulaisuussuhteita.
Harry Droog

| Mitalit | Mitalit | Mitalit |  |
| --- | --- | --- | --- |
|  Harry Droog |  Harry Droog |  Harry Droog |  |
Maa:   Alankomaat
|  Olympialaiset  |  Olympialaiset  |  Olympialaiset  |  |
Miesten soutu
|  Hopeaa | México 1968 | pariairokaksikko |  |
Henricus Antonius ”Harry” Droog (s. 17. joulukuuta 1944 Beemster) on alankomaalainen entinen soutaja ja olympiamitalisti. Hän kilpaili vuoden 1968 kesäolympialaisissa Méxicossa ja sai siellä pariairokaksikossa hopeaa.
Helen Sildna

Helen Sildna 2018.
Helen Sildna vuonna 2021 Arvamus-festivaalilla
Helen Sildna (s. 1978) on virolainen tapahtumajärjestäjä ja festivaalijohtaja. Hän on perustanut vuonna 2009 Tallinn Music Week -tapahtuman, jossa on musiikin lisäksi esillä muitakin kulttuurinaloja.
Sildna aloitti uransa tapahtuma- ja konserttijärjestäjä BDG:n palveluksessa (nykyisin Live Nation), jossa hän järjesti virolaisten ja ulkomaisten artistien keikkoja ja kiertueita. Hän on ollut Raadio 2 -kanavan toimittaja, kirjoittanut levyarosteluja ja toiminut konserttipromoottorina. Hänellä on oma Musiccase-niminen yritys, joka tuo Viroon ulkomaisia artisteja ja vie virolaisia artisteja ulkomaille. Se on järjestänyt Virossa erilaisia tapahtumia, kuten Kumu ÖÖ, Iceland Day, Vabaduse Laul sekä Tallinn’s Song Festivalin.
Sildna on ollut vuodesta 2010 Music Estonia -vientiorganisaatiossa kehittämässä virolaisen musiikin vientistrategiaa.
Palkinnot ja tunnustukset

Tallinnan kaupungin Cultural Merit Award 2009
Viron kulttuurisäätiön palkinto 2012
Tampere Music Award 2014
Viron kulttuuriministeriön valitsema vuoden kansalainen 2015
Viron Valkoisen Tähden ritarikunnan IV luokan kunniamerkki 2016
Backstreet’s Back

| Backstreet's Back Backstreet Boys |
| --- | --- | --- |

Studioalbumin tiedot
 Äänitetty : 4. tammikuuta 1997-toukokuu 1997 Lontoossa, Torontossa ja Orlandossa
 Julkaistu: 11. elokuuta 1997
 Tuottaja(t): Denniz PoP, Max Martin, Kristian Lundin
 Tyylilaji: pop/dance
Backstreet Boys muut julkaisut
| Backstreet Boys 1996 | Backstreet's Back 1997 | Backstreet Boys (USA) 1997 |
Backstreet's Back on Backstreet Boysin vuonna 1997 julkaisema kansainvälinen albumi (ei Yhdysvalloissa). Se on heidän menestyksekkään debyyttialbuminsa seuraaja. Tämän albumin ja Yhdysvalloissa julkaistun albumin versioissa on muutamia eroja.
Albumin kappaleet

Tästä albumista on muutamia eri kappalelistoja eri markkinoilla. Alankomaiden painoksessa olevaa kappalelistaa pidetään albumin vakiolistanakenen mukaan?. Albumin bonuskappaleet on siroteltu kappalelistaan sen sijaan, että ne olisivat albumin lopussa. "Who Do You Love" oli kappale, jota esitettiin ja mainostettiin ennen julkaisua. Kappaleen piti myös olla albumilla, muttei loppujen lopuksi ollutkaan.
Albumin kappaleet > Alankomaiden ja Euroopan painos

"Everybody (Backstreet's Back)" (Denniz PoP, Max Martin) – 3:47
"As Long As You Love Me" (Max Martin) – 3:41
"All I Have To Give"(täysi versio) – 4:35
"That's The Way I Like It" (Denniz PoP, Max Martin, Herbert Crichlow) – 3:40
"10,000 Promises" (Max Martin) – 4:04
"Like A Child" (Fitz Gerald Scott) – 5:06
"Hey, Mr. D.J. (Keep Playin' This Song)" (Tunnt Allen, Campbell, Skinner) – 4:25
"Set Adrift On Memory Bliss" (A. Cordes, G Kemp) – 3:31
"That's What She Said" (Brian Littrell) – 4:05
"If You Want It To Be Good Girl (Get Yourself A Bad Boy)" (R.J. Lange) – 4:51
"If I Don't Have You" (Gary Baker, Wayne Perry, Timmy Allen) – 4:34
Albumin kappaleet > Kanadan painos

10. "Anywhere for You" (Baker, Perry) – 4:42
11. "If You Want It To Be Good Girl (Get Yourself A Bad Boy)" (R.J. Lange) – 4:51
12. "If I Don't Have You" (Gary Baker, Wayne Perry, Timmy Allen) – 4:34
Albumin kappaleet > Japanin painos

4. "Missing You" (Komuro, Tetsuya)- 4:31
11. "If You Want It To Be Good Girl (Get Yourself A Bad Boy)" (R.J. Lange) – 4:51
12. "All I Have To Give" (The Conversation Mix) (täysi versio) – 4:46
13. "If I Don't Have You" (Gary Baker, Wayne Perry, Timmy Allen) – 4:34
14. "Everybody (Matty's Club Mix)" (Denniz PoP, Max Martin) – 6:25
Albumin kappaleet > Englannin/Aasian painos

4. "Missing You" (Komuro, Tetsuya)- 4:31
11. "If You Want It To Be Good Girl (Get Yourself A Bad Boy)" (R.J. Lange) – 4:51
12. "All I Have To Give" (The Conversation Mix) (täysi versio) – 4:46
13. "If I Don't Have You" (Gary Baker, Wayne Perry, Timmy Allen) – 4:34
Albumin kappaleet > CD 2

1. "Christmas Time" (Renn, Skinner) – 4:07
2. "As Long As You Love Me" – 3:32
3. "Quit Playing Games (With My Heart) (e-Smoove Vocal Mix)" – 6:47
Singlet

"Everybody (Backstreet's Back)", Julkaistu: 1997
"As Long As You Love Me", Julkaistu: 1997
"All I Have To Give", Julkaistu: 1998
Helen Robson Walton

| Helen Robson Walton> Henkilötiedot |
| --- | --- |
Syntynyt: 3. joulukuuta 1919 Claremore, Oklahoma
Kuollut: 19. huhtikuuta 2007 (87 vuotta) Bentonville, Arkansas
Muut tiedot
Omaisuus:  16,4 miljardia USD (2007)
Yritys:  Wal-Mart
Aiheesta muualla
Kotisivu
Helen Robson Kemper Walton (3. joulukuuta 1919 – 19. huhtikuuta 2007) oli Yhdysvaltain suurimman kauppaketjun ja yksityisen työnantajan Wal-Martin perustajan Sam Waltonin vaimo. Hän oli aikoinaan Yhdysvaltain 11. rikkain ja maailman 29. rikkain ihminen Forbesin mukaan. Hänellä oli 16,4 miljardin omaisuus.
Hän oli L. S. Robsonin, varakkaan pankkiirin ja karjatilallisen, ja Hazell Carr Robsonin tytär. Robson Walton valmistui Oklahoman yliopistosta pääaineenaan kauppatiede. Helen tapasi Samin vuonna 1942. He menivät naimisiin ystävänpäivänä 14. helmikuuta 1943. Sam palveli toisessa maailmansodassa vuoteen 1945 asti, minkä jälkeen he perustivat sekatavarakaupan Newportiin Arkansasiin. Viisi vuotta myöhemmin he muuttivat Bentonvilleen, jossa Sam jatkoi uraansa kauppiaana. Vuonna 1962 Waltonit avasivat ensimmäisen Wal-Martin lähellä Rogersia. Kauppoja perustettiin paljon lisää, ja lopulta ketjusta kasvoi maailman suurin vähittäiskauppaketju. Päämaja sijaitsee kuitenkin edelleen Bentonvillessä.
Robson Walton tunnettiin Arkansasissa hyväntekijänä, joka tuki koulutusta, taiteita, perheitä ja lapsia. Hän oli myös paikallisen ja kansallisen presbyteerikirkon aktiivinen jäsen. Hän oli Fayettevillessä sijaitsevan Walton Arts Centerin päätukija.
Hänellä on kolme lasta: S. Robson Walton (Rob), Jim Walton ja Alice Walton. Yksi hänen lapsistaan, John T. Walton, kuoli lento-onnettomuudessa Wyomingissa vuonna 2005. Hänellä on kahdeksan lastenlasta ja neljä lastenlastenlasta. Rob Walton on Wal-Martin hallituksen puheenjohtaja.
Aiheesta muualla

Wal-Martin viralliset sivut
Hedda Lindahl

| Hedda Lindahl> Ruotsin terveydenhuoltoministeri |
| --- | --- |
 Ola Ullstenin hallitus 1978–1979  
Henkilötiedot
Koko nimi:  Hedda Hansdotter Lindahl (o.s. Richert)
Syntynyt: 16. helmikuuta 1919 Göteborg, Ruotsi
Kuollut: 12. tammikuuta 2007 (87 vuotta) Alingsås, Ruotsi
Kansalaisuus:  ruotsalainen
Puoliso:  Karl Gunnar Lindahl
Lapset:  3
Tiedot
Puolue:  Kansanpuolue
Hedda Hansdotter Lindahl (o.s. Richert; 16. helmikuuta 1919 Göteborg – 12. tammikuuta 2007 Alingsås) oli ruotsalainen kansanpuolueen poliitikko, joka toimi Ruotsin terveydenhuoltoministerinä Ola Ullstenin hallituksessa vuosina 1978–1979.
Harrington (Delaware)

| Harrington |
| --- | --- |


Valtio:  Yhdysvallat
Osavaltio:  Delaware
Piirikunta:  Kent
Pinta-ala:  
 – Kokonaispinta-ala:  7,07 km²
 – Josta vettä:  0,02 km² 
Väkiluku (2020):  3 774
 – Väestötiheys:  530 as./km²
Lempinimi::  The Hub of Delaware
 
 https://harrington.delaware.gov 
Infobox OKVirheellinen NIMI-arvo: 
Harrington on kaupunki Yhdysvalloissa Delawaren osavaltiossa. Sen väkiluku oli 3 774 vuonna 2020. Kaupunki sijaitsee Kentin piirikunnassa. Kaupunki järjestää vuosittaisen Delaware State Fair -tapahtuman joka heinäkuussa.
Väestö

Vuonna 2020 Harringtonin 3 774 asukkaasta valkoisia oli 60,3 %, mustia 25,6 %, aasialaisia 0,1 % ja alkuperäisasukkaita 0,1 %. Asukkaista 6,7 % puhui kotonaan jotain muuta kieltä kuin englantia.
Aiheesta muualla

Kuvia tai muita tiedostoja aiheesta Harrington (Delaware) Wikimedia Commonsissa
Delawaren osavaltio
| --- | --- |
Piirikunnat:   Kent  New Castle  Sussex 
Kaupungit:   Delaware City  Dover (pääkaupunki)  Harrington  Lewes  Milford  New Castle  Newark  Rehoboth Beach  Seaford  Wilmington 
Kunnat (town):   Bellefonte  Bethany Beach  Bethel  Blades  Bowers  Bridgeville  Camden  Cheswold  Clayton  Dagsboro  Delmar  Dewey Beach  Ellendale  Elsmere  Farmington  Felton  Fenwick Island  Frankford  Frederica  Georgetown  Greenwood  Hartly  Henlopen Acres  Houston  Kenton  Laurel  Leipsic  Little Creek  Magnolia  Middletown  Millsboro  Millville  Newport  Ocean View  Odessa  Selbyville  Slaughter Beach  Smyrna  South Bethany  Townsend  Viola  Woodside  Wyoming 
Kylät:   Arden  Ardencroft  Ardentown